Karbondatering brukes i arkeologien til relativt nøyaktig bestemmelse av alder på opptil 50 000 år. Slik karbondatering gjøres på organisk materiale som trekull og planterester. Uran-bly-datering kan benyttes på bergarter som er flere milliarder år gamle. På prekambriske bergarter benyttes denne uranseriedateringen gjerne på mineralene zirkon, titanitt og monazitt. Uran-thorium-datering brukes på kalsiumkarbonat i speleothemer og koraller. Den har en øvre grense på litt over 500 000 år.